**Буки́т** (ind. Semenanjung Bukit) — İnmdoneziyanın Bali adasının cənubunda yerləşən yarımmada. Yarımadanın sahəsi 104,13 km², əhalisi isə 64 min nəfərdir. Adının mənası indoneziya dilindən tərcümədə təpə deməkdir.

Adanın ən məşhur turizm zonalarından hesab edilir. Bu baxımından yarımadanın şərq qutaracağı olan Nusa-Dua fərqlənir. Burada çoxlu sayda mehmanxanalar və turizm obyektlərinə rastlaşmaq mümkündür.

Coğrafiyası
-----------

Benoa burnu
Bukit yarımadası Malay arxipelaqı, Kiçik Zond adalarına daxil olan Bali adasının cənubunda yerləşir. Təxmini olaraq dairəvi formaya malikdir. Nisbətən qərbdən şərqə doğru uzanır. Bali adasına ensiz bərzəxlə birləşir
. 
Yarımadanın şərqdən qərbə uzunluğu 15 km, şimaldan cənuba isə (bərzəx sayılmadan) 8 km-dir. Bərzəxin uzunluğu 5 km-dir. Yarımadanın sahəsi 2013-cü ilə görə 104,13 km²-dir. Yarımadanın sahəsi yeni sahələrin meyfdana gəlməsi hesabın artır.

Yarımada cənub və şərq hissədən Hind okeanı, qərbdən isə Bali boğazı ilə əhatələnir. Sahilləri elə də girintili-çıxıntılı deyildir. Ancaq şimal-şərqində Benoa burnu vardır. Burunun qutaracağından bir qədər aralıda Seranqan adası yerləşir. Bərzəxdən şərqdə, Benoa burnu və Seranqan adası ilə əhatələnən sahədən Benoa körfəzi yerləşir. Bərzəxin qərb sahilləri isə Cimbaran buxtasının suları ilə yuyulur (ind. Teluk Jimbaran).

2000-ci illərdə yarımadanın şərqi damba və körpülər vastəsi ilə adaya birləşdirilmişdir. Buradan avtomagistral salınmışdır.

Təbii şərait
------------

Geoloji baxımından yarımnada bir əhəng daşından təşkil olunmuş platodur. Yerli təbii şərait Bali adasına nisbətdə fərqlidir. belə ki, yarımada ərazisi nisbətən quraqdır. Torpaq nisbətən daşlıdır və bəzi hissələr isə qayalıqlardan ibarətdir. Yarımadanın bəzi sahilləri sıldırımlıdır. Bəzi sahələrdə isə pilləvari fortmaya malikdir.

Ərazisində təpələrdən ibarətdir. Maksimal hündürlüyü 200 metrdir. Ərazisindən kiçik çay və axarlar axır. Bitki örtüyü əsasən kolluqlardan ibarətdir. Benoa körfəzi sahillərində isə manqrov meşələri yayılmışdır. Ekosistem damba və körpülərin inşası zamanı böyük zərər görmüşdür.

İnzibati bölgü və əhali
-----------------------

Yarımada ərazisi boğazın yarısına qədər Bali vilayətinin, Badunq dairəsi, Cənubi Kuta rayonuna daxildir. Rayon ərazisinə 6 inzibati vahidlik daxildir:Benoa, Cimbaran, Kutux, Peçatu, Tancunq-Benoa və Unqasan. 20015-ci il məlumatına görə rayon rəhbəri Vayan Viryadır (ind. Wayan Wirya). O, bu posta 2014-cü ildə gəlmişdir.

2013-cü il məlumatına görə yarımadada 64 127 nəfər yaşayır. Əhalinin böyük əksəriyyətini Balililər təşkil edir. Yarımadada ən çox yayılmış din induizmdi.

İstinadlar
----------

1. 1 2 3 4  "Peta Kabupaten Badung" (PDF) (indoneziya). Pemerintah Daerah Kabupaten Badung. İstifadə tarixi: 2015-06-09.[*ölü keçid*]
2. 1 2 3 4 5 6  "Tolak Reklamasi Teluk Benoa!" (indoneziya). Universitas Gaja Mada. 2015-07-10 tarixində orijinalından arxivləşdirilib. İstifadə tarixi: 2015-06-09.
3. ↑  "Peta Kecamatan Kuta Selatan" (indoneziya). Pemerintah Daerah Kecamatan Kuta Selatan. 2015-06-10 tarixində orijinalından arxivləşdirilib. İstifadə tarixi: 2015-06-09.
4. ↑  "Profil Camat" (indoneziya). Pemerintah Daerah Kecamatan Kuta Selatan. 2015-06-10 tarixində orijinalından arxivləşdirilib. İstifadə tarixi: 2015-06-11.

Mənbə
-----

* 

* VikiSəyahətdə **Bukit Peninsula** haqqında səyahət məlumatları var.